CELEX: 62015TN0209
Language: sk
Date: 2015-04-23 00:00:00
Title: Vec T-209/15: Žaloba podaná 23. mája 2015 – Gmina Kosakowo/Komisia

22.6.2015   
            
            
               SK
            
            
               Úradný vestník Európskej únie
            
            
               C 205/37
            
         Žaloba podaná 23. mája 2015 – Gmina Kosakowo/Komisia
   (Vec T-209/15)
   (2015/C 205/50)
   Jazyk konania: poľština
   
      Účastníci konania
   
   
      Žalobkyňa: Gmina Kosakowo (Kosakowo, Poľsko) (v zastúpení: M. Leśny, právny poradca)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil článok 2 ods. 1 a 2 rozhodnutia Európskej komisie z 26. februára 2015 týkajúce sa opatrenia SA.35388 (2013/C) (ex 2013/NN a ex 2012/N),
            
         
               —
            
            
               zrušil článok 3 ods. 1, 2, 3 a 4 rozhodnutia Európskej komisie z 26. februára 2015 týkajúce sa opatrenia SA.35388 (2013/C) (ex 2013/NN a ex 2012/N),
            
         
               —
            
            
               zrušil článok 4 ods. 1 a 2 rozhodnutia Európskej komisie z 26. februára 2015 týkajúce sa opatrenia SA.35388 (2013/C) (ex 2013/NN a ex 2012/N),
            
         
               —
            
            
               zaviazal žalovanú na náhradu trov konania vrátane nákladov na zastupovanie žalobkyne.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza päť žalobných dôvodov.
   
               1.
            
            
               Prvý žalobný dôvod je založený
               
                           —
                        
                        
                           na nesprávnom posúdení skutkového stavu, ktorý bol základom pre sporné rozhodnutie.
                        
                     
         
               2.
            
            
               Druhý žalobný dôvod je založený
               
                           —
                        
                        
                           na porušení článku 107 ods. 1 ZFEÚ tým, že sa Komisia neodôvodnene domnievala, že Gmina Kosakowo (obec Kosakowo) poskytla verejnú pomoc v rozpore s týmto ustanovením, napriek tomu, že prevzatie podielov v spoločnosti Port Lotniczy Gdynia – Kosakowo sp. z o.o. touto obcou predstavovalo vyúčtovanie transakcie v rámci zmluvy o prenájme pozemku, na nesprávnom uplatnení kritériá súkromného investora Komisiou, ako aj na nesprávnej domnienke, že poskytnutie verejnej pomoci spoločnosti Port Lotniczy Gdynia – Kosakowo sp. z o.o. narúšalo hospodársku súťaž alebo hrozilo narušením hospodárskej súťaže a ovplyvňovalo obchod medzi členskými štátmi.
                        
                     
         
               3.
            
            
               Tretí žalobný dôvod je založený
               
                           —
                        
                        
                           na porušení článku 107 ods. 3 písm. a) a c) ZFEÚ tým, že Európska komisia konštatovala, že uskutočnenie investície nie je odôvodnené z hľadiska regionálneho rozvoja a je neprimerané vzhľadom na nevýhody, ktoré sa ním majú napraviť, ako aj na domnienke, že pomoc poskytnutá v prospech PL GK nie je zlučiteľná s podmienkami vnútorného trhu.
                        
                     
         
               4.
            
            
               Štvrtý žalobný dôvod je založený
               
                           —
                        
                        
                           na porušení článku 108 ods. 2 prvého pododseku ZFEÚ tým, že Európska komisia zneužila svoje oprávnenia neuznaním a nesprávnou kvalifikáciou činnosti žalobkyne, chybnou kvalifikáciou opatrenia pomoci, nevykonaním právne vyžadovanej analýzy, tzv. kritéria súkromného investora na posúdenie projektu budovy letiska Gdynia – Kosakowo, ako aj nesprávnou a neúplnou analýzou trhu miestnych a regionálnych letísk v Poľsku.
                        
                     
         
               5.
            
            
               Piaty žalobný dôvod je založený
               
                           —
                        
                        
                           na porušení procesných ustanovení: porušenie ustanovení článku 107 ods. 1 ZFEÚ v spojení s článkom 5 ods. 1 nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie článku 108 Zmluvy o fungovaní Európskej únie (Ú. v. ES L 83, s. 1; Mim. vyd. 08/001 s. 339) tým, že Európska komisia právne nesprávne uplatnila kritérium súkromného investora; porušenie článku 296 druhého odseku ZFEÚ nedostatkom odôvodnia; porušenie zásady riadnej správy vecí verejných; porušenie zásady rovnosti pred zákonom a porušenie zásady právnej istoty.